Wiki moja imetimu toka mfanyabiashara raia wa Kenya na mshirika wa Zitto Kabwe kutekwa Tanzania\nRaphael Ongangi ametekwa na watu wasiojulikana kwa siku saba sasa.

Raphael Ongangi alitekwa Jumatatu usiku katika viunga vya mitaa ya Oysterbay jijini Dar es Salaam na watu wenye silaha akiwa na mke wake Veronica Kundya.

Kwa mujibu, wa taarifa zilizoripotiwa na vyombo vya habari nchini Kenya na Tanzania, watu wasiojulikana waliwafuatilia wanadoa hao na kisha kulizuia gari yao na kumchukua bwana huyo na kuondoka naye.

Awali bi Veronica anasema alimriwa na watu haoambao anadai walijatambulisha kama maafisa usalama kuwa asiseme chochote mpaka atakapotaarifiwa nao. Na baada ya takribani saa moja akapokea simu kutoka kwa mumewe iliyomtaka kurejea nyumbani na wala asiripoti tukio hilo mahali popote. 

Hata hivyo, ameripoti tukio hilo katika kituo cha polisi Oysterbay na ubalozi wa Kenya nchini Tanzania. 

Mpaka sasa, si familia yake wala mamlaka za Kenya na Tanzania ambao wameripoti juu ya chanzo cha utekaji huo na endapo watekaji wanataka kikombolea ama la. 

Ongangi ni nani? 

Taarifa zilichapishwa kwenye mitandao ya kijamii zinaripoti kuwa Ongangi aliingia Tanzania mwanzoni mwa miaka ya 2000 kwa masomo ya elimu ya juu katika moja ya vyuo vikuu nchini humo. 

Baada ya masomo alibaki nchini humo na kuanza biashara na inaripotiwa kuwa ana miliki na kuendesha biashara ya kusafirisha mizigo kutoka bandari ya Dar es Salaam kwenda Rwanda, Zambia na Jamuhuri ya Kidemokrasi ya Congo (DRC).

Tukio la Ongangi kutekwa lilichukua sura mpya baada ya Kiongozi wa chama cha upinzani cha ACT-Wazalendo Zitto Kabwe kuhusianisha kushikiliwa kwake mateka na kudukuliwa kwa mitandao yake ya kijamii. 

Ongangi na Zitto wana usuhuba, na mfanyabiashara huyo ameshawahi kuwa msaidizi wa Kabwe. 

Zitto Kabwe anadai waliomteka Ongangi wamedukua mitandao yake ya kijamii.

Zitto aliwaambia waandishi jijini Dodoma wiki iliyopita kuwa waliomteka Ongangi wamedukua mitandao yake ya kijamii. 

Uongozi wa ACT-Wazalendo baada ya hapo ukatoa taarifa kuwa mfanyabiashara huyo alihusika kwa kiasi kikubwa katika kufunguliwa kwa mitandao hiyo, na ndiye...\n\ntl;dr:
Leo Jumatatu Julai 1, 2019 inatimia wiki moja toka wanaoitwa watu wasiojulikana kumteka na kutokomea kusipojulikana mfanya biashara raia wa Kenya ambaye amelowea jijini Dar es Salaam.